ಶಬರಿಮಲೆ

ಶಬರಿಮಲೆ (ಮಲಯಾಳಂ:ശബരിമല, ಶಬರಿಮಲೆ ತಮಿಳು:சபரிமலை) ಶಬರಿಮಲೆ ಕೇರಳಡ್ ಉಪ್ಪುನ ಒಂಜಿ ಹಿಂದೂ ಪುಣ್ಯ ಕ್ಷೇತ್ರ. ಉಂದು ಕೇರಳದ ಪಶ್ಚಿಮ ಘಟ್ಟ ಪರ್ವತ ಶ್ರೇಣಿಡ್‌ ಉಪ್ಪುನ ಪತ್ತನಂತಿಟ್ಟ ಜಿಲ್ಲೆಡ್ ಉಂಡು. ಮುಲ್ಪ ಸ್ವಾಮಿ ಅಯ್ಯಪ್ಪನ ದೇವಾಲಯ ಉಂಡು. ಶಬರಿಮಲೆಯ ಶ್ರೀ ಅಯ್ಯಪ್ಪ ದೇವಸ್ಥಾನ ದೇಶದ ಅತ್ಯಂತ ಪ್ರಾಚೀನ ಬುಕ್ಕೊ ಪ್ರಸಿದ್ಧ ಸಾಸ್ತಾ ದೇವಾಲಯೊಲೆಡ್ ಒಂಜಾದ್‌ ಉಂಡು. ಶಬರಿಮಲೆ ದೇವಾಲಯ ದಕ್ಷಿಣ ಭಾರತದ ಅತ್ಯಂತ ದೂರದ ದೇವಾಲಯಕುಲೆಡ್ ಒಂಜಾಯಿನವು. ಆವು ಮೂಜಿ ನಾಲ್ ದಶಕೋಟಿಲಕ್ಷದಾತ್ ಯಾತ್ರಿನಕುಲು[ಭಕ್ತೆರ್] ಪ್ರತಿ ವರ್ಷ ಬರ್ಪೆರ್. ಪರ್ವತೊಲು ಬುಕ್ಕೊ ದಟ್ಟವಾಯಿನ ಕಾಡ್‌ಲೆರ್ದ್ ಈ ಜಾಗೆ ಸುತ್ತುವರಿದ್ ಉಂಡು. ಬಹುಶ ಕೇರಳದ ಅತ್ಯುತ್ತಮ ತೀರ್ಥಯಾತ್ರಾ ಸ್ಥಳ ಶಬರಿಮಲೆ ಆದ್ ಉಂಡು. ತೀರ್ಥಯಾತ್ರೆ ನವೆಂಬರ್ ಕಾರ್ತಿಕ ಮಾಸ ತಿಂಗೊಲುಡು ಸುರು ಆಪುಂಡು ಬುಕ್ಕೊ ಜನವರಿ ಚಳಿಗಾಲದ ತಿಂಗೊಲುಡು ಮುಗಿಪುಂಡು. ದೇವಾಲಯ ಭಾರತದ ದಕ್ಷಿಣ ರಾಜ್ಯಲು, ದೇಶದ ಬುಕ್ಕೊ ವಿದೇಶದ ಬೇತೆ ಬೇತೆ ಭಾಗೊಲೆರ್ದ್‌ಲಾ ಯಾತ್ರಾರ್ಥಿಲೆನ್ ತನ್ನ ಕೈತಡೆ ಒಯಿಪ್ಪೊಂಡು. ಶಬರಿಮಲೆ ಉಂದು ಒಂಜಿ ಹಿಂದೂ ಧರ್ಮ ದೇವಸ್ತಾನೊ. ಈ ದೇವಸ್ತಾನ ಕೇರಳ ರಾಜ್ಯೊಡು ಉಂಡು. ಇಡೆಗ್ ಬೇತೆ ಬೇತೆ ಕಡೆತ ಜನೊಕುಲ್ ಬರ್ಪೆರ್ ಬತ್ತ್‌‍ದ್ ದೇವೆರೆನ ದರ್ಶನ ಮಲ್ತ್‌ದ್ ಪೋಪೆರ್. ಈ ದೇವಸ್ಥಾನೊಗು ಪೋದು ದೇವೆರೆ ದರ್ಶನ ಮಲ್ಪೊಡಾಂಡ ೪೮ ದಿನೊ ವೃತೊಟ್ಟು ಇತ್ತ್‌‍ದ್ ಕಪ್ಪು ಬಣ್ಣದ ದುತ್ತೈತೊಲೆನ್ ಪಾಡೊಂದು, ಕಾರ್‌‍ಗ್ ಮುಟ್ಟು ಪಾಡಂದೆ ಪೋಪೆರ್. ಉಂದೆತ್ತ ಉದ್ದೇಶ ಪಂಡ ದೇವೆರೆ ದರ್ಶನ ಮಲ್ಪುನಕುಲು ಮಾತೆರ್ಲಾ ಒಂಜೆ ಪನ್ಪಿ ಬಾವನೆ ಬರೊಡು ಪನ್ಪಿನವೇ. ಅಯ್ಯಪ್ಪ ಸ್ವಾಮಿ ವೃತ ಅಯ್ಯಪ್ಪ ಸ್ವಾಮಿ ಸನ್ನಿಧಾನೋಗ್ ಪೋಯೆರ ಸುರುಕು ೪೮ ದಿನ ವೃತ ಪತ್ತ್‌ದ್ ಬರೋಡು ಅಪುಂಡು. ಪುಲ್ಯ ಕಾಂಡೆ ಬೇಗ ಲಕ್‌ದ್ ಚೌಲಿ ನೀರ್ ಮೀದ್ ದೇವೆರೆನ್ ಶರಣು ಲೆಪ್ಪೋಡು. ಬುಕ್ಕೊ ಅಯ್ಯಪ್ಪ ಮಾಲೆಧಾರಿ ವ್ಯಕ್ತಿ ೪೮ ದಿನ ಮದುಮಾಂಸ ತಿನ್ಯರೆ ಇಜ್ಜಿ. ಬುಕ್ಕೊ ೪೮ ದಿನಾಲ ಕಾರ್‌ಗ್ ಮುಟ್ಟು ಪಾಡಂದೆ ಉಪ್ಪೊಡು. ಮಸ್ತ್ ಶ್ರದ್ದೆ ಭಕ್ತಿಡ್ ದೇವೆರೇನ ವೃತ ಮಲ್ಪೊಡಾಪುಂಡು. ಶಬರಿಮಲೆ ಯಾತ್ರೆ ಪಂಬಾ ಗಣಪತಿ ಉಂಡು ಗಣಪತಿ ದೇವಸ್ತಾನ. ದಕ್ಷಿಣ-ಉತ್ತರ ದ ಮುಕ್ಯ ದೇವಸ್ತಾನ ಆದ್ ಇ ದೇವಸ್ತಾನ ಉಂಡು. ಶಬರಿಮಲೆಗ್ ಪೋಪಿನ ಭಕ್ತೆರ್ ಸುರುಕು ಎ ದೇವಸ್ತನೋಗ್ ಪೋದು ಪೋಪೆರ್ ಪಂಬಾ ಸುದೆನ್ ಕರಿದ್ ಮಿತ್ತ್ ಪೋನಗ ಕನ್ನಿಮುಲ ಗಣಪತಿ ದೇವಸ್ತಾನ ತಿಕ್ಕುಂಡ್ ಈ ದೇವಸ್ತಾನೊನು ಪಂಬಾ ಗಣಪತಿ ಪಂದ್ ಲ ಲೆಪ್ವೆರ್. ಮುಲ್ತ ಮುಕ್ಯ ಪೂಜೆ ಅದ್ "ಗಣಪತಿ ಹೊಮಂ" ಉಂಡು. ಹೋಮಕುಂಡಂ ಉಂದು ಶಬರಿಮಲೆತ ಸನ್ನಿಧಾನೊದ ಎದುರುಡು ಉಂಡು. ಇರುಮುಡಿನ್ ತರೆಟ್ ದಿವೊಂದ್ ಕಂತಿನಂಚಿನ ಭಕ್ತೆರ್ ಅಕುಲ್ ಕಂತಿನ ನೆಯಿತ ತಾರಯಿ ನ್ ಈ ಹೋಮಕುಂಡೊಗು ಪಾಡುವೆರ್. ಉಂದು ವರ್ಷಲ ನಡಪುನ ಆಚರಣೆ ಯಾದ್ ಉಂಡು. ಬಸ್ಮಕುಲಂ ಈ ಕೊಳ ಸನ್ನಿದಾನೊಡ್ದು ೧ ಕಿ.ಮೀ ದೂರೊಡ್ ಉಂಡು. ಶಬರಿ ಪನ್ಪಿನ ತಪಸ್ವಿಡ್ದ್ ಶಬರಿಮಲೆ ಪನ್ಪಿನ ಪುದರ್ ಬೈದ್ಂಡ್. ಬಸ್ಮಕುಲಂ ದ ನೀರ್ ಪವಿತ್ರವಾಹಿನವು ಆದುಂಡು. ಶಬರಿಮಲೆ ಯಾತ್ರೆಗ್ ಬತ್ತಿನ ಭಕ್ತೆರ್ ಇಡೆಗ್ ಬತದ್ ಶುದ್ದ ಆದ್ ಪೋಪೆರ್. ೧೮ ಮುಟ್ಟುಲು ಉಂದು ಶಬರಿಮಲೆ ಯಾತ್ರೆದ ಪವಿತ್ರವಾಯಿನ ಭಾಗ. ೧೮ ಮುಟ್ಟುಲು ಪವಿತ್ರವಾಯಿನ ಆದ್ ಉಪ್ಪುಂಡ್. ಇಂದೆನ್ ಮಿತ್ತೇರೊಡಾಂಡ ಇರುಮುಡಿ ತರೆಟ್ ಉಪ್ಪೋಡಾಪುಂಡು ಇಜಿಂಡ ೧೮ ಮುಟ್ಟು ಮಿತ್ತರಿಯರೇ ಅಪುಜಿ ಉಂದು ಶಬರಿಮಲೆತ ಪವಿತ್ರವಾಯಿನನ ಅಂಗ ಆದ್ ಉಂಡು. ೧೮ ವರ್ಷ ಶಬರಿಮಲೆಗ್ ೧೮ ವರ್ಷ ಪೋಪುನ ಸ್ವಾಮಿಲೆನ ಪುದರ್‌ಲು ೧ ನೇ ವರ್ಷ - ಕನ್ನೆಸ್ವಾಮಿ ೨ ನೇ ವರ್ಷ - ಕತ್ತಿಸ್ವಾಮಿ ೩ ನೇ ವರ್ಷ - ಗಂಟೆಸ್ವಾಮಿ ೪ ನೇ ವರ್ಷ - ಗದೆಸ್ವಾಮಿ ೫ ನೇ ವರ್ಷ - ಬಿಲ್ಲುಸ್ವಾಮಿ ೬ ನೇ ವರ್ಷ - ಜ್ಯೋತಿಸ್ವಾಮಿ ೭ ನೇ ವರ್ಷ - ಸೂರ್ಯಸ್ವಾಮಿ ೮ ನೇ ವರ್ಷ - ಚಂದ್ರಸ್ವಾಮಿ ೯ ನೇ ವರ್ಷ - ವೇಲುಸ್ವಾಮಿ ೧೦ ನೇ ವರ್ಷ - ವಿಷ್ಣುಚಕ್ರಸ್ವಾಮಿ ೧೧ ನೇ ವರ್ಷ - ಶಂಖಾಸ್ವಾಮಿ ೧೨ ನೇ ವರ್ಷ - ನಾಗಾಭರಣಸ್ವಾಮಿ ೧೩ ನೇ ವರ್ಷ - ಶ್ರೀಹರಿಸ್ವಾಮಿ ೧೪ ನೇ ವರ್ಷ - ಪದ್ಮಸ್ವಾಮಿ ೧೫ ನೇ ವರ್ಷ - ತ್ರಿಶೂಲಸ್ವಾಮಿ ೧೬ ನೇ ವರ್ಷ - ಶಬರಿಗಿರಿಸ್ವಾಮಿ ೧೭ ನೇ ವರ್ಷ - ಜಂಗಿರಸ್ವಾಮಿ ೧೮ ನೇ ವರ್ಷ - ನಾರಿಕೇಳಸ್ವಾಮಿ ಪಂಚ ಶಾಸ್ತ್ರ ದೇವಸ್ಥಾನೊಲು ಶಬರಿಮಲೆ ಬುರ್ದು ಅಚ್ಚನ್ ಕೋಯಿಲ್, ಅರಿಯನ್ ಕಾವು, ಕುಲತ್ತುಪುಳ, ಪoಡಾಲಮ್ ವಳ್ಳಿ ದೇವಸ್ತಾನೊಲೆನ್ ಪಂಚಶಾಸ್ತ್ರ ದೇವಸ್ತಾನೊಲು ಪಂದ್ ಲೆಪ್ವೆರ್. ಈ ೬ ದೇವಸ್ಥನಲು ಮಹಾವಿಷ್ಣುನ ಅವತಾರದೋ ಉಪ್ಪುನ ಶ್ರೀ ಪರಶುರಾಮೆರ್ ಪ್ರತಿಷ್ಟಾಪನೆ ಮಂದೆರ್. ಪೂಜೆ ನಡಪು ದಿನೊಕ್ಕುಲು ಶಬರಿಮಲೆ ದೇವಸ್ತಾನ ಮಲಯಾಳಿ ಬುಕ್ಕೊ ತಮಿಳು ಪಂಚಾಂಗದ ಪೂರ ತಿಂಗೊಲ್ದ ಸುರುತ ೫ ದಿನ ಬಾಕಿಲ್ ದೆತ್ದ್ ಉಪ್ಪುಂಡು. ಉಂದು ಅತ್ತಂದೆ ನವಂಬರು ೧೫ ತಾರಿಕ್‌ಡ್ದ್ ದಶಂಬರ್ ೨೬ ಮುಟ್ಟ ಸ್ವಾಮಿನ ದರ್ಶನ ಮನ್ಪೋಲಿ. (ಮಂಡಲ ಪೂಜೆ), ಅಯ್ಯಪ್ಪನ ಪುಟ್ಟು ಪರ್ಭದ ಆಚರಣೆ, ಮಕರ ಸಂಕ್ರಾಂತಿ (ಜ್ಯೋತಿ ಜನವರಿ) ಬುಕ್ಕೊ ವಿಷು (ಏಪ್ರಿಲ್ ೧೪) ಕೆಲಹು ಸಮಯ ಡ್ ಪೂಜೆದ ಪೊರ್ತು ಬೆತೆ ದಿನಲ ಅಪುಂಡ್. ಉಲ್ಲೇಕೊಲು